Akkasumas, imaammatni faayinaansii biyyattii kan qophaa’e yammuu ta’u, imaammatichis dhiyeessi fi fedhiin faayinaansii ykn maallaqaa akka wal-gitu taasisuun sirna diinagdeen ittiin hoogganamu waan ta’eef, haaluma kanaan gama tokkoon dhiyeessi maallaqa biyya keessaa seektara hojii oomishaa keessumaayyuu, fedhii liiqii damee diinagdee dhuunfaatiif akka oolu, gama biraatiin kufatiin gatii maallaqaa biyya keessaa haala itti hir’achuu danda’uun kan karoorfame yammuu ta’u fooyya’iinsa imammata Fisikaalaa (Fiscal policy) waliin haala wal simuun liiqii mootummaaf kennamu xiqqeessuu kaayyoo isaa ol’aanaa godhachuun qophaa’eera. Imaammata maallaqa kanaa hojiirra oolchuuf human maallaqaa jiru walitti qindeessuun sochoosuu fi haala ga’umsa qabuun itti fayyadamuuf hangi dhala baankii akka ol ka’u ta’ee jira. Kana malees, abbootiin qabeenya dhuunfa tajaajila hojii bankii irratti akka bobba’an taasisuun monopolummaan mootummaan tajaajila hojii seektara bankii irratti qabatee ture akka dhaabbatu ta’ee jira.